
 4  DR 30.10.2014 

 
2. Tuan Abdullah Sani bin Abdul Hamid [Kuala Langat] minta Menteri Sumber 

Manusia menyatakan langkah-langkah kerajaan untuk menambah baik Akta Kesatuan 
Sekerja yang perlu dikaji kelemahannya. 

Timbalan Menteri Sumber Manusia [Dato’ Sri Haji Ismail bin Haji Abd. 
Muttalib]: Assalamualaikum warahmatullahi wabarakatuh, salam sejahtera dan salam 

1Malaysia. Tuan Yang di-Pertua terima kasih banyak. Sebelum saya menjawab, Yang 
Berhormat tidak pergikah Putrajaya? 

Tuan Abdullah Sani bin Abdul Hamid [Kuala Langat]: Jawab soalan saya 

dahulu. 

Dato’ Sri Haji Ismail bin Haji Abd. Muttalib: Tuan Yang di-Pertua, sebelum saya 

menjawab soalan, saya hendak beri penghormatan kepada anak-anak muda di bawah 22 
tahun yang menyertai ASEAN Skills Competition di Hanoi berakhir semalam dengan 
mendapat nombor dua mengalahkan Indonesia dan lapan buah negara yang lain kecuali 
Vietnam. Mereka ada di depan kita ini Tuan Yang di-Pertua. Terima kasih banya. [Tepuk] 

Ini anak-anak bangsa yang meletakkan maruah negara di Asia. Sedikit makluman, 
kita mendapat sembilan emas, kita mendapat empat perak, dan empat gangsa dan 17 
pingat cemerlang. InshaaAllah mereka akan kita bawa World Skills Competition tahun 
depan Tuan Yang di-Pertua. Terima kasih banyak. Minta maaf Yang Berhormat Kuala 
Langat, anak muda kita yang bagus. 

Tuan Yang di-Pertua, terima kasih Yang Berhormat Kuala Langat. Untuk 
makluman Yang Berhormat dan Dewan yang mulia ini di bawah Kementerian Sumber 
Manusia kita ‘mempunyai’ 25 akta di pelbagai jabatan yang semuanya berkaitan dengan 
pekerja. Di Jabatan Tenaga Kerja sahaja kita ada 12 akta yang menjaga kepentingan 
pekerja. Saya ingat Yang Berhormat sendiri pun tahu di bawah Jabatan Perhubungan 
Perusahaan kita ada Akta Perhubungan Perusahaan 1967, Jabatan Kesihatan dan 
Keselamatan Pekerjaan kita ada Akta Kilang dan Jentera, Akta Keselamatan dan Kesihatan 
Pekerjaan, Jabatan Hal Ehwal Kesatuan Sekerja kita ada Akta Kesatuan Sekerja 1959. 

■1020 

Tuan Yang di-Pertua, berbalik kepada soalan asal yang dikemukakan oleh Yang 
Berhormat Kuala Langat. Suka saya maklumkan bahawa Akta Kesatuan Sekerja 1959, 
Kementerian Sumber Manusia telah mengadakan beberapa siri perbincangan di peringkat 
kementerian bagi menyemak, meneliti, membincangkan peruntukan-peruntukan Akta 
Kesatuan Sekerja 1959 untuk membuat pindaan bagi tujuan menambah baik dan 
memastikan bahawa ia diselarikan dengan keadaan semasa. Draf awal cadangan pindaan 
telah pun siap.  

Walau bagaimanapun, lanjutan daripada cadangan pindaan Akta Perhubungan 
Perusahaan 1967 yang dijangka akan dibentangkan di Parlimen sedikit masa lagi serta 
beberapa isu yang dibangkitkan di dalam TPPA iaitu Trans-Pacific Partnership Agreement, 

dengan izin, berkaitan dengan kesatuan sekerja, maka kementerian telah mengambil 
langkah untuk meneliti semula draf pindaan Akta Kesatuan Sekerja 1959 tersebut bagi 
memastikan ia selaras dengan pindaan Akta Perhubungan Perusahaan 1967 dan kehendak 
TPPA serta relevan dengan isu-isu semasa.  

Cadangan pindaan Akta Kesatuan Sekerja 1959 yang telah siap kelak akan 
dipaparkan di dalam laman sesawang ataupun website Jabatan Hal Ehwal Kesatuan 
Sekerja bertujuan untuk mendapatkan maklum balas ke atas cadangan pindaan tersebut 
dan langkah seterusnya adalah dibentangkan kepada pihak kesatuan sekerja dan majikan 
sebelum dibawa ke Parlimen. Terima kasih Yang Berhormat. 

Tuan Abdullah Sani bin Abdul Hamid [Kuala Langat]:  Terima kasih Tan Sri, 

terima kasih Timbalan Menteri kerana jawapan saya minta khusus untuk Akta Kesatuan 
Sekerja tetapi dia merangkum semua. Alhamdulillah sebab Yang Berhormat Timbalan 
Menteri ini serba boleh. Apa pun Yang Berhormat Timbalan Menteri, saya merujuk kepada 
union busting yang berlaku kebelakangan ini yang melibatkan banyak pemimpin kesatuan 
dalam proses kita nak melengkapkan dalam Konvensyen ILO 87 yang membenarkan kita 
menubuhkan kesatuan. 



2. Tuan Abdullah Sani bin Abdul Hamid [Kuala Langat] minta Menteri Sumber. Manusia menyatakan langkah-langkah kerajaan untuk menambah baik Akta Kesatuan Sekerja yang perlu dikaji kelemahannya. Timbalan Menteri Sumber Manusia [Dato' Sri Haji Ismail bin Haji Abd. Muttalib]: Assalamualaikum warahmatullahi wabarakatuh, salam sejahtera dan salam. 1Malaysia. Tuan Yang di-Pertua terima kasih banyak. Sebelum saya menjawab, Yang Berhormat tidak pergikah Putrajaya?. Tuan Abdullah Sani bin Abdul Hamid [Kuala Langat]: Jawab soalan saya. dahulu. Dato' Sri Haji Ismail bin Haji Abd. Muttalib: Tuan Yang di-Pertua, sebelum saya. menjawab soalan, saya hendak beri penghormatan kepada anak-anak muda di bawah 22 tahun yang menyertai ASEAN Skills Competition di Hanoi berakhir semalam dengan mendapat nombor dua mengalahkan Indonesia dan lapan buah negara yang lain kecuali Vietnam. Mereka ada di depan kita ini Tuan Yang di-Pertua. Terima kasih banya. [Tepuk]. Ini anak-anak bangsa yang meletakkan maruah negara di Asia. Sedikit makluman, kita mendapat sembilan emas, kita mendapat empat perak, dan empat gangsa dan 17 pingat cemerlang. InshaaAllah mereka akan kita bawa World Skills Competition tahun depan Tuan Yang di-Pertua. Terima kasih banyak. Minta maaf Yang Berhormat Kuala Langat, anak muda kita yang bagus. Tuan Yang di-Pertua, terima kasih Yang Berhormat Kuala Langat. Untuk makluman Yang Berhormat dan Dewan yang mulia ini di bawah Kementerian Sumber Manusia kita 'mempunyai' 25 akta di pelbagai jabatan yang semuanya berkaitan dengan pekerja. Di Jabatan Tenaga Kerja sahaja kita ada 12 akta yang menjaga kepentingan pekerja. Saya ingat Yang Berhormat sendiri pun tahu di bawah Jabatan Perhubungan Perusahaan kita ada Akta Perhubungan Perusahaan 1967, Jabatan Kesihatan dan Keselamatan Pekerjaan kita ada Akta Kilang dan Jentera, Akta Keselamatan dan Kesihatan Pekerjaan, Jabatan Hal Ehwal Kesatuan Sekerja kita ada Akta Kesatuan Sekerja 1959. #1020. Tuan Yang di-Pertua, berbalik kepada soalan asal yang dikemukakan oleh Yang Berhormat Kuala Langat. Suka saya maklumkan bahawa Akta Kesatuan Sekerja 1959, Kementerian Sumber Manusia telah mengadakan beberapa siri perbincangan di peringkat kementerian bagi menyemak, meneliti, membincangkan peruntukan-peruntukan Akta Kesatuan Sekerja 1959 untuk membuat pindaan bagi tujuan menambah baik dan memastikan bahawa ia diselarikan dengan keadaan semasa. Draf awal cadangan pindaan telah pun siap. Walau bagaimanapun, lanjutan daripada cadangan pindaan Akta Perhubungan Perusahaan 1967 yang dijangka akan dibentangkan di Parlimen sedikit masa lagi serta beberapa isu yang dibangkitkan di dalam TPPA iaitu Trans-Pacific Partnership Agreement, dengan izin, berkaitan dengan kesatuan sekerja, maka kementerian telah mengambil langkah untuk meneliti semula draf pindaan Akta Kesatuan Sekerja 1959 tersebut bagi memastikan ia selaras dengan pindaan Akta Perhubungan Perusahaan 1967 dan kehendak TPPA serta relevan dengan isu-isu semasa. Cadangan pindaan Akta Kesatuan Sekerja 1959 yang telah siap kelak akan dipaparkan di dalam laman sesawang ataupun website Jabatan Hal Ehwal Kesatuan Sekerja bertujuan untuk mendapatkan maklum balas ke atas cadangan pindaan tersebut dan langkah seterusnya adalah dibentangkan kepada pihak kesatuan sekerja dan majikan sebelum dibawa ke Parlimen. Terima kasih Yang Berhormat. Tuan Abdullah Sani bin Abdul Hamid [Kuala Langat]: Terima kasih Tan Sri, terima kasih Timbalan Menteri kerana jawapan saya minta khusus untuk Akta Kesatuan Sekerja tetapi dia merangkum semua. Alhamdulillah sebab Yang Berhormat Timbalan Menteri ini serba boleh. Apa pun Yang Berhormat Timbalan Menteri, saya merujuk kepada union busting yang berlaku kebelakangan ini yang melibatkan banyak pemimpin kesatuan dalam proses kita nak melengkapkan dalam Konvensyen ILO 87 yang membenarkan kita menubuhkan kesatuan.